**PROJEKTNI DANI: VODA**

|  |  |  |  |
| --- | --- | --- | --- |
|  | **NAZIV PROJEKTA** | | **OPIS PROJEKTA** |
| **1.** | | **Modi di dire/ Frazemi i poslovice**. | Istražit ćemo talijanske i hrvatske fraze i poslovice koje tematiziraju vodu. |
| **2.** | | **Pravo na pitku vodu je temeljno ljudsko pravo - kako ga koristimo** | Pravo na pitku vodu je temeljno ljudsko pravo. Kako ga koristimo? Koliko smo svjesni vode kao životnog resursa u svakodnevnom životu? Jesmo li društveno odgovorni? Kolika je cijena našeg ponašanja?  Kroz ovu radionicu učenici će kroz društvenu angažiranost osvijestiti problem vode u svakodnevnom životu.  Predviđa se povezivanje i suradnja s raznim društveno angažiranim udrugama:  Zelena Akcija - *Kako upravljamo vodnim resursima*  Pravo na Grad - *Zašto voda u boci – tko profitira?*  Platforma„1postozagrad“ - *Postavljanje javne česme u okolici škole* |
| **3.** | | **Svojstva vode kroz zadatke i igru** | Učenici će se prijaviti na sustav Loomen (Moodle) u kolegij **Projektnanastava** gdje će biti materijali vezani uz temu:   * upute za instalaciju programa Hot Potatoes 6 i poveznica na lekcije za podučavanje izrade zadataka (Tutorial). * poveznice na video zapise i druge materijale o svojstvima vode * primjeri zadataka i igara općeg sadržaja   Nakon pretraživanja interneta i zajedničke analize prikupljenih sadržaja učenici će po grupama izraditi različite tipove zadataka u programu Hot Potatoes. |
| **4.** | | **Zdravstvena ispravnost i kvaliteta vode** | U sklopu projektne nastave učenici će posjetiti Odjel za zdravstvenu ispravnost i kvalitetu vode u Zavodu za javno zdravstvo Andrija Štampar. |
| **5.** | | **"Rimljani i voda"** | Težište će biti na proučavanju rimske vodoopskrbe i s njom povezane tehnologije (akvedukti, terme, kanalizacija) te rimskog pomorstva (corvus, liburna). Projekt uključuje posjetu Arheološkom muzeju. |
| **6.** | | **Zagrebačke fontane** | * Učenici će se upoznati s najljepšim fontanama našega grada * Otkrivat će njihovu povijest te umjetnički stil kojem one pripadaju. * Napravit će umjetničko - estetsku analizu odabranih fontana i iskazati svoj doživljaj fontane kao umjetničkog djela * učenici će svoja znanja prenijeti nastavnicima, ostalim kolegama i roditeljima power point prezentacijom i velikom izložbom u prizemlju škole   - individualni rad ( istraživanje literature i interneta)  - posjet i fotografiranje svake fontane  - izrada povijesnog pregleda, umjetničke analize i dojma o izabranom djelu  - izrada plakata i power point prezentacije |
| **7.** | | **Voda za grijanje stanova** | Veći dio Zagreba se grije na  termoelektranu-toplanu na Žitnjaku. Posjetit ćemo toplanu na Žitnjaku i proučiti   sustav grijanja zgrada, a s obzirom da imamo i kotlovnicu u školi moći će  usporediti velike i male sustave grijanja (kako se toplina prenosi vodom na velike udaljenosti). |
| **8.** | | **Ekološki sustav rijeke** | **19. siječnja 2017.**   * 9,30h okupljanje na Glavnom željezničkom kolodvoru u Zagrebu * 9,52h polazak vlaka i vožnja do Karlovca * po dolasku (10,50h) šetnja karlovačkim parkovima   i obalom rijeke Korane (obilazak slapa i Foginovog kupališta)   * planiran dolazak u akvarij oko 12h * obilazak Slatkovodnog akvarija Aquatica uz stručno vodstvo (trajanje oko 45min) * nakon obilaska akvarija šetnja povijesnom jezgrom Karlovca   (obilazak znamenitosti uz stručno vodstvo)   * polazak iz Karlovca u 15,17h * planirani povratak u Zagreb u 16,20h   **Troškovi terenske nastave:**  Povratna karta za vlak 61,50 kn po osobi  Ulaznica za akvarij 25,00kn  Ukupni trošak po učeniku: 86,50kn  **20. siječnja 2017.**  - razgovor o terenskoj nastavi, iznošenje dojmova  - diskusija o važnosti očuvanja prirodnih resursa i  biološke raznolikosti  - pregledavanje fotografija i video zapisa  - izrada prezentacije i plakata |
| **9.** | | **Talijanski film „Mediterraneo“** | Nastava je osmišljena tako da film mogu gledati učenici svih razreda, a posebno oni koji uče talijanski.   1. Nakon gledanja filma *Mediterraneo* (koji je dobitnik Oscara za najbolji strani film 1991.) učenici će na nastavnim listićima dobiti pojedinačne zadatke (ovisno o uzrastu) da se prisjete gradiva od prvog razreda na temu rata i lutanja (antičkih junaka - „Odiseja“, romantizam - G. Gordon Bayron, … ), junaka/junakinja u tim ratovima, temu ratu, te simbolika mora i otoka kao sigurnog utočišta, lutanja ili bijega. 2. Za prvi sat predviđena je metoda nastave s dva predmetna profesora (prof. povijesti i hrvatskog jezika) tijekom kojih će se raspravljati o povijesnoj pozadini teme samog filma (Drugi svjetski rat), te ostalim povijesnim okolnostima na sličnu temu. 3. Drugi je sat predviđen za književnoteoretsku i književnopovijesnu raspravu na temu junaka iz filma i književnosti prema unaprijed zadanim pitanjima: usporedba junaka u antici i bližoj povijesti, točka gledišta, književni toposi. 4. Treći sat vezan je uz sat talijanskog jezika, jezične posebnosti u filmu, fraze… 5. Glazbena radionica – slušanje glazbenih tema iz filma; klasična gitara (učenici koji pohađaju glazbenu školu mogli bi ostalim učenicima odsvirati najpoznatiju temu iz filma. |
| **10.** | | **Vodeni sportovi** | Učenici će biti upoznati sa vodenim sportovima(vaterpolo, plivanje, skokovi u vodu).Posjetit ćemo bazene grada Zagreba i napraviti natjecanje u plivanju u Tuheljskim toplicama. |
| **11.** | | **Regionalni park**  **Mura-Drava** | "Perspektive održivog gospodarskog razvoja Regionalnog parka Mura-Drava (ekoturizam i ekopoljoprivreda) i "Vodeni ekosustav Drave i Dubravskog jezera".  Planiramo biti na terenu cijeli dan, a transport do lokaliteta bit će vlakom ili autobusom (ovisno o cijeni).  U okviru biološkog dijela promatrat ćemo nastambe dabrova.  Planiramo i loviti vršom riječne rakove i determinirati vrste.  Svoja zapažanja s terena, učenici će bilježiti u za to predviđene "Dnevnike rada" , a u školi će sljedeći dan obraditi rezultate svog malog istraživanja. |
| **12.** | | **Kap na dlanu života** | Učenici će istražiti temu vode u hrvatskoj književnoj i kulturnoj baštini  Uočiti i izdvojiti tematske i motivske komponente u različitim vrstama izričaja.  Kreirat će svoj dramski izričaj na temelju proučavanog sadržaja te scenski osmisliti govor i kretanje.  Razvit će svoje dramske potencijale u području scenskog govora i scenskog pokreta,  - Naučiti upotrebljavati različite sastavnice dramskog izraza (glas i govor, gesta i mimika, kretanje u prostoru),  - Prepoznati značajke vlastite osobnosti kao i značajke osobnosti drugih u zajedničkom stvaralaštvu i aktivnosti,  - Razvijanje sposobnosti izražavanja svoje osobnosti, osjećaja, stavova, ideja,  - Razvijanje međuljudskih odnosa,  - Razvijanje izvedbenih sposobnosti u smislu javnog nastupa,  - Njegovati kulturu govorenja hrvatskoga jezika, |
| **13.** | | **Voda u tekstovima popularnih pjesama na engleskom jeziku** | Učenici će analizirati tekstove popularnih pjesama na engleskom, pri čemu će se koristiti različitim metodama, od sažimanja i prevođenja do komparativne i etimološke analize. Aktivnosti učenika također će uključivati i pjevanje popularnih pjesama, kao i snimanje Mannequin Challenge-a uz prigodne rekvizite. |
| **14.** | | **„Panta rei“** | **L DAN**   1. Učenici rade na izvornom tekstu Heraklitovih fragmenata . 2. Učenici izdvajaju važnije dijelove teksta, a zatim ih povezuju u koherentan ontološki sustav s posebnim osvrtom na metaforiku vode i vječnog protoka postojanja. 3. Učenici iznose vlastite interpretacije pred auditorijem te diskutiraju o njima.   **II. DAN**  (Ukoliko vremenski i prometni uvjeti dozvoljavaju)  Učenici u pratnji profesora posjećuju mjesto na kojem u okolici Zaprešića skela prelazi preko rijeke Save kako bi neposrednim zorom osvijestili značenje Heraklitove metafore o vodi. |
| **15.** | | **Aproksimacija površina zagrebačkih jezera** | Najpoznatija jezera u Zagrebu, Jarun i Bundek, poznata su i pod nazivom ˝zagrebačka mora˝. Uz istraživanja njihovih zanimiljivosti, kao i posjet istima, cilj projekta jest odrediti približnu površinu jezera koristeći površine odgovarajućih, već poznatih, geometrijskih likova. Naglasak projekta je otkrivanje što preciznijih površina korištenjem mjerila zemljopisnih karata, ali i različitih metoda računanja površina ˝nepravilnih˝ oblika. |
| **16.** | | **Rijeka Temza** | Temza će se proučiti s aspekata: etimologije (ime rijeke); umjetnosti (rijeka Temza u književnosti, glazbi, slikarstvu); sociologije (stanovanje uz Temzu); geografije (gdje i kako teče); povijesti (značenje); biologije (život u Temzi); ekologije (zagađenje) i sporta (sportovi na rijeci). |
| **17.** | | **Zvučni mentalist** | Početak nove godine izvrsna je prilika da otvorimo prostor u sebi za nove mogućnosti i iskustva. Naš projekt nudi vam priliku da istražimo utjecaj različitih zvukova na obavljanje misaonih zadataka. Ujedinimo se sa zvukom i stvorimo nešto novo! |
| **18.** | | **Višejezični rječnik s dodacima (vode u Španjolskoj, Francuskoj i Njemačkoj)** | Cilj radne skupine je izrada višejezičnog rječnika (španjolsko-francusko-njemačkog) koji obuhvaća riječi iz tematskog područja „Voda“. Polazi se od osnovnog leksika usporedno na svim jezicima uz mogućnost slikovnog prikaza. Jedna skupina učenika bavit će se frazemima i poslovicama koje su povezane s vodom. Formirat će se nekoliko skupina učenika koje će izrađivati razne dodatke rječniku, poput zemljopisnih karata s najvažnijim rijekama, jezerima i slično, kratkih osvrta na umjetnička djela ili znamenitosti itd. Snimit će se kratki video koji će prikazivati proces izrade rječnika, a rezultat projekta bio bi tiskani Rječnik voda. |
| **19.** | | **Voda u opusu Pavla Pavličića** | Sa zainteresiranim učenicima usmjereno iščitati nekoliko djela iz bogatog opusa našeg akademika, proučiti važnost i značenje učestalo ponavljajućeg motiva vode, osobito rijeke Dunav koja zauzima bitno mjesto u piščevoj intimnoj i duhovnoj biografiji (roman *Nevidljivo pismo*, pripovijetka *Lađa od vode*, memoari *Dunav*…) Nakon istraživanja učenici bi se susreli s piscem i s njime porazgovarali o zapaženom, sintetizirajući na taj način vlastite spoznaje u diskusiji s autorom. Prezentacija projekta uključivala bi učeničke radove i prikaz intervjua s piscem. |
| **20.** | | „**Ljepota prirode je u prirodnoj ljepoti“** | **Prijedlozi i ideje estetskog rješenja uređenja gradskih rječica (potočića).**   * zaštita, očuvanje i poboljšanje kakvoće prirodnog ozračja urbane sredine * poticanje izbjegavanja i smanjivanja mogućeg otpada u dijelovima grada s takvim prirodnim zadanostima (koje treba njegovati a ne prikrivati) * uvid u stanje okoliša, praćenje i ocjenjivanje stanja te razvijanje svijesti o važnosti odgoja svakog pojedinca u sustavu zaštite i upravljanja okolišem * skrb o ljepoti okoliša |
| **21.** | | **Ayurvedic and Holistic Relationships to Water** | On Thursday 19th January, 2017, we will visit the Pink Elephant House and have a session and interview/discussion with ayurvedic, holistic & yoga instructor, Nino Bokan, on the topic of all elements but with primary/special focus on VODA as the primary element (students will need to wear comfortable clothing or bring ‘trenirka’ to change into).  On Friday 20th January, ‘to Medvedgrad/Sljeme izvorska voda’ with holistic specialist Nino Bokan, and then to school to work together on presenting our information and experience in the form of posters/collage and/or with pictures/photos/video (on a usb stick, etc.).  (\*If the weather is too bad for a trip to Sljeme on Friday, then we'll do research, collect information, pictures, relevancy, etc., and download materials about the water spring(s) on Medvjed Grad/Sljeme on the internet) |
| **22.** | | **Javno i privatno vlsništvo nad vodom** | 1.dan  Istrazivanje i usporedba stanja u Hrvatskoj i u svijetu. Gledanje dokumentarca na zadanu temu.  2.dan  Izrada kviza, prezentacija i plakata.  3. dan  Prezentacija znanja koje su ucenici stekli na projektu. |
| **23.** | | **"Voda - izvor novoga života"** | 1. dan  A) terenska nastava:      - posjet crkvama u središtu grada:      a) razgledanje krstionica      b) razgledavanje škropionica      c) predavanje: Vode u liturgiji Crkve                            - vode stvaranja                            - vode spasenja                            - vode očišćenja                            - vode susreta  - vode novog i vječnog života  - voda u krsnoj službi vazmenog bdijenja  - slike vode u povijesti i sadašnjosti spasenja  - krsno vrelo u liturgiji  -simbolički dinamizam vode  -blagoslovi vode i blagoslovi vodom  -nedjeljno škropljenje vodom  -obredno pranje i nečisto srce  -škropionica  - blagoslovljena voda  2. dan - u školi   a) izrada filma na temu projekta:       - vode u liturgiji       - posjet crkvama: razgledavanje krstionica i škropionica       - isječci s predavanja  Napomena: Učenici će izabrati podtemu iz predloženog sadržaja |